Serveis Socials i Teatres de la Llum posen en marxa un nou projecte d'inclusió a través de les arts escèniques
11 de febrer 2022

![](/media/cstd5hrf/c1_mini_m1_teatresdelallum.jpg?width=850&height=636.5340909090909)

El departament de Serveis Socials de l'Ajuntament de Sagunt i la companyia Teatres de la Llum inicien una col·laboració amb el nou projecte desenvolupat per este grup en el qual el teatre i les arts escèniques es convertixen en motor i ferramenta per a la transformació social.

![](/media/4zwhx2fy/c2_p_alejandrosotoca.jpg?width=378&height=252)El regidor delegat de Serveis Socials, Alejandro Sotoca, ha explicat que des del departament que dirigix s'han valorat positivament experiències anteriors **«on s'ha posat en valor la creativitat inherent de les persones»** i que per este motiu s'ha decidit apostar **«una vegada més per la convicció que, trobant l'espai i oferint l'oportunitat, la faceta creativa de les persones participants en estos tallers no sols desenvolupa i fa créixer el seu nivell individual, sinó que amb estos nous aprenentatges també creix l'entorn al qual pertanyen, creant noves vies de comunicació i d'inclusió social»**.

Este nou projecte s'inicia amb dos grups diferents: d'una banda, començaran dos col·lectius de jóvens que participen en servicis de prevenció i intervenció amb famílies de Sagunt i el Port de Sagunt; i, d'altra banda, un grup format exclusivament per persones amb diversitat funcional que són usuàries del Servei d'Atenció Personalitzada i Seguiment (SASEM).

Segons ha indicat Sotoca, **«este projecte vol ser una aposta de creixement personal, una manera de treballar des de la mirada creativa dels grups que, per diferents raons, són vulnerables»**, i es busca aconseguir este objectiu **«treballant des de la pròpia identitat, l'autoestima i la reafirmació enfront de la comunitat»**.

*   [](http://www.facebook.com/sharer.php?u=https://aytosagunto.es/va/actualitat/projecte-inclusio-col-laboracio-serveis-socials-i-teatres-de-la-llum-2022-02-11/ "Facebook")
*   [](http://twitter.com/share?url=https://aytosagunto.es/va/actualitat/projecte-inclusio-col-laboracio-serveis-socials-i-teatres-de-la-llum-2022-02-11/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/projecte-inclusio-col-laboracio-serveis-socials-i-teatres-de-la-llum-2022-02-11/ "Linked In")
*   [](mailto:?body=https://aytosagunto.es/va/actualitat/projecte-inclusio-col-laboracio-serveis-socials-i-teatres-de-la-llum-2022-02-11/)